Speca të pjekur me hudhër dhe ajkë: Lehte e shijshem

				
			Speca të pjekur me hudhër dhe ajkë – Mrekulli e vërtetë nga furra! Perimet e pjekura në furrë apo në skarë japin aromë dhe shije të veçantë. Kjo recetë është e thjeshtë por tepër e shijshme!
Përbërësit për speca të pjekur:

4 speca gogozhare
50 ml vaj
kripë
piper
2 thelpinj hudhre
1 ajkë e thartë.

Përgatitja
Para se të përgatisni specat, pastrojini mirë. Vlojini për pak minuta në ujë të nxehtë dhe hiquani lëkurën. Nëse doni të mbani lëkurën e tyre, mund edhe të mos ua hiqni. Këtë e sugjeroj më tepër për ata që kanë probleme me stomakun. Nxehni furrën në 200 gradë Celsius dhe enën për pjekje lyeni me vaj.

Lani specat, qitni kripë dhe piper dhe vendosni në enë për pjekje. Piqni në furrë 35 – 40 minuta derisa specat pjesërisht të marrin ngjyrë të errët.
Kur të piqen, lyeni me ajkë të thartë dhe hidhini sipër hudhrën e grirë.

Kaq ishte receta e thjeshtë e këtij gatimi që do t\’ju bëj të lëpini gishtat. Shërbejeni të ngrohtë. Ju bëftë mirë!
Dobitë e specave

Speci i ëmbël dhe ai djegës janë një aleat i rëndësishëm në përpjekjet e gjithkujt për të një peshë të ekuilibruar. Kapsaicina, një substancë që i bën specat djegës, fuqizon metabolizmin dhe pengon formimin e plotë të qelizave dhjamore. Edhe specat e ëmbël kanë në përmbajtjen e tyre një element të njohur si CH-19. Ai i ngjan kapsaicinës dhe ka të njëjtin efekt kundër qelizave dhjamore përveç ndjesisë djegëse.
Mban nën kontroll kolesterolin
Kapsaicina që gjendet tek specat djegës ndihmon në uljen e kolesterolit në gjak. Sa më djegës speci aq më shumë kapsaicinë ka e si rrjedhojë aq më efektive është çdo përpjekje për të ulur kolesterolin.
Lufton artritin
Nëse konsumon gjysëm filxhani çaji me speca të grirë (të kuq ose të verdhë) ke marrë dyfishin e dozës ditore me vitaminë C. Njerëzit që kanë doza të ulëta të kësaj vitamine në organizmin e tyre janë trefish të rrezikuar nga artriti.
I bën mirë zemrës
Një filxhan çaji me speca të gjatë përmban 36% të dozës ditore të vitaminës B6 dhe 10 përqind folat. Specat e kuq dhe specat e verdhë kanë respektivisht 35% dhe 20% të dozës ditore të vitaminës B6 dhe 7% dhe 10% të dozës ditore të folatit. Sa më i pasur të jetë ushqimi juaj me këto përbërës, aq më i ulët është rreziku për infarktin, sëmundjet koronare dhe të zemrës në përgjithësi.

		
				